**РАЙОННА ИЗБИРАТЕЛНА КОМИСИЯ - СЛИВЕН**

**ПРОТОКОЛ № 20**

Днес, 26.03.2017 г. от 17.00 ч., се проведе заседание на Районната избирателна комисия - Сливен при следния,

 ДНЕВЕН РЕД:

1. Проекторешение относно: Заявление за дерегистрация на застъпници, регистрирани от името на КП“ОБЕДИНЕНИ ПАТРИОТИ-НФСБ, АТАКА и ВМРО“ в РИК – Сливен при произвеждане на изборите за народни представители за Народна събрание на 26 март 2017 г.
2. Проекторешение относно: Жалба с вх.№ 335/ 26.03.2017 г. от Здравко Кирилов Костадинов – Общински председател на ПП ГЕРБ-Сливен.
3. Други.

На заседанието ПРИСЪСТВАТ: 13- Росица Василева Тодорова, Мария Асенова Чомпова, Росица Колева Колева, Фатме Фикретова Мустафова, Валентина Спирова Георгиева, Любомир Асенов Захариев, Николай Господинов Сандев, Румен Димитров Кърпачев, Севда Хюсеинова Османова, Нели Тодорова Драгнева, Димитър Любозаров Въндев, Стела Стоянова Данчева, Станимир Василев Влахов.

ОТСЪСТВАТ: няма

Заседанието бе открито в 17.00 часа и председателствано от госпожа Росица Василева Тодорова – председател на комисията.

За водене на протокола бе определена г-жа Фатме Фикретова Мустафова – секретар на РИК

Росица Тодорова запозна комисията с предложения дневен ред и го подложи на гласуване:

1. Проекторешение относно: Заявление за дерегистрация на застъпници, регистрирани от името на КП“ОБЕСДИНЕНИ ПАТРИоти-НФСБ, АТАКА и ВМРО“в РИК – Сливен при произвеждане на изборите за народни представители за Народна събрание на 26 март 2017 г.
2. Проекторешение относно: Жалба с вх.№ 335/ 26.03.2017 г. от Здравко Кирилов Костадинов – Общински председател на ПП ГЕРБ-Сливен.
3. Други.

ГЛАСУВАЛИ: 13- Росица Василева Тодорова, Мария Асенова Чомпова, Росица Колева Колева, Фатме Фикретова Мустафова, Валентина Спирова Георгиева, Любомир Асенов Захариев, Николай Господинов Сандев, Румен Димитров Кърпачев, Севда Хюсеинова Османова, Нели Тодорова Драгнева, Димитър Любозаров Въндев, Стела Стоянова Данчева, Станимир Василев Влахов „За“ и 0 „Против“.

Предложението бе прието с пълно мнозинство.

 **По т.1 от Дневния ред**

Беше прочетено от г-жа Росица Тодорова проекторешение относно: Заявление за дерегистрация на застъпници, регистрирани от името на КП “ОБЕДИНЕНИ ПАТРИОТИ-НФСБ, АТАКА и ВМРО“в РИК – Сливен при произвеждане на изборите за народни представители за Народна събрание на 26 март 2017 г.

 Г-жа Тодорова уведоми комисията за постъпило заявление от Доброслав Иванов Иванов, пълномощник на Валери Симеонов Симеонов, представляващ КП “ПАТРИОТИЧЕН ФРОНТ – НФСБ, АТАКА и ВМРО“ с вх. № 333 от 26.03.2017 г. по описа на РИК 21- Сливен, с което се иска да бъде извършена дерегистрация на регистрирани 276 застъпници и 154 представители на коалицията, направена от Николай Колев, който е преупълномощен представител на Георги Георгиев, притежаващ пълномощно от Красимир Каракачанов. Твърди се, че заявлението за регистрацията на тези застъпници и представители е подадена от лице, което не притежава съответните за това правомощия. Към искането за дерегистрация е са приложени два броя списъци с посочени имена на застъпниците и представители, чието заличаване на регистрацията се иска.

Въз основа изяснената фактическа обстановка РИК – Сливен установи, че безспорно към заявление с вх. № 95/05.03.2017 г. за регистрация на застъпници на кандидатската листа на КП “ОБЕДИНЕНИ ПАТРИОТИ – НФСБ, Атака и ВМРО“, лицето Георги Иванов Георгиев, както и преупълномощения от него Николай Иванов Колев, не са притежавали необходимата представителна власт за подаване и регистрация на застъпници. Видно обаче от пълномощното, представено към искането за публикуване на списъка на упълномощените представители, Георги Иванов Георгиев е упълномощен от Красимир Каракачанов – един от представляващите КП „ОБЕДИНЕНИ ПАТРИОТИ – НФСБ, АТАКА и ВМРО“ именно „да предлага и регистрира списъци с лица за упълномощени представители и застъпници от името на коалицията. Този факт е служебно известен на РИК-Сливен, а и от значение за правилното решаване на казуса е дали фактът на надлежно упълномощаване съществува в правния мир изобщо към датата на издаване на решение № 62-НС от 08.03.2017 г. на РИК-Сливен, независимо, че не е приложено към преписката. Наличието на надлежно пълномощно дори и приложено към друга преписка обосновава извода, че искането за регистрация на застъпници заведено с вх. № 95/05.03.2017 г. по описа на РИК-Сливен, регистрирано под № 1 от Входящия регистър на застъпниците, РИК –Сливен, е направено от лице, притежаващо необходимата за това представителна власт, което прави решение № 62-НС от 08.03.2017г. на РИК –Сливен стабилен административен акт.

Наличието на надлежно пълномощно, представено с искането за публикуване на списък с вх.№ 231/21.03.2017г., представляващ Приложение № 1 към решение № 4173-НС/01.02.2017г. на ЦИК, подписан от Георги Иванов Георгиев, прави искането валидно, допустимо и основателно, като не са налице основания за заличаване на регистрацията на 154 лица като представители на КП “ПАТРИОТИЧЕН ФРОНТ – НФСБ, АТАКА и ВМРО“.

Председателят попита за становища, след което подложи на гласуване и комисията прие следното **решение**:

 НЕ УВАЖАВА искането на Доброслав Иванов Иванов, пълномощник на Валери Симеонов Симеонов, представляващ КП “ПАТРИОТИЧЕН ФРОНТ – НФСБ, АТАКА и ВМРО“ с вх. № 333 от 26.03.2017 г. по описа на РИК 21- Сливен, с което се иска да бъде извършена дерегистрация на регистрирани 276 застъпници и 154 представители на коалицията, направена от Николай Колев, който е преупълномощен представител на Георги Георгиев, притежаващ пълномощно от Красимир Каракачанов.

ГЛАСУВАЛИ: 13- Росица Василева Тодорова, Мария Асенова Чомпова, Фатме Фикретова Мустафова, Валентина Спирова Георгиева, Любомир Асенов Захариев, Николай Господинов Сандев, Румен Димитров Кърпачев, Севда Хюсеинова Османова, Нели Тодорова Драгнева, , Стела Стоянова Данчева, Станимир Василев Влахов 11 „За“ и 2 „Против“- Росица Колева Колева, Димитър Любозаров Въндев

Предложението бе прието.

**По т.2 от дневния ред**

Беше прочетено от г-жа Мария Чомпова проекторешение относно: Жалба с вх.№ 335/ 26.03.2017 г. от Здравко Кирилов Костадинов – Общински председател на ПП ГЕРБ-Сливен.

 Г-жа Чомпова уведоми комисията за постъпила жалба с вх.№ 335/ 26.03.2017 г. в 12:00 ч. от Здравко Кирилов Костадинов – Общински председател на ПП ГЕРБ-Сливен, с която се уведомява РИК- Сливен, че в щаба на ПП ГЕРБ е постъпил сигнал, че член на СИК № 2 в гр. Сливен провежда явна агитация в полза на Коалиция „БСП за България“. С оглед на така постъпилата жалба и в изпълнение на принципите за законосъобразно протичане на изборния процес и за установяване наличието на нарушение на същия, представители на РИК- Сливен извършиха посещение на място в 12:45 ч. при което установиха следното от фактическа страна:

При извършената проверка представители на комисията са провели разговори с членовете на СИК № 2, които категорично са отрекли обстоятелството някой от състава на комисията да е провеждал агитация в полза на Коалиция “БСП за България“.

Съобразно така установената фактическа обстановка РИК – Сливен направи следните изводи от правно естество:

Жалбата е подадена от лице, имащо правен интерес и притежаващ необходимите за това правомощия, което я прави валидна и допустима.

Разгледана по същество, жалбата е неоснователна по следните съображения:

Изборният кодекс изрично е визирал в разпоредбата на чл.182, ал.4 от ИК забрана да се извършва предизборна агитация 24 часа преди изборния ден и в изборния ден. В т.17 на пар.1 от ИК е дадено легално определение на понятието „предизборна агитация“, а именно : „призив за подкрепа или за неподкрепа на кандидат, партия, коалиция или инициативен комитет при участие в избори“. В конкретния случай от събраните по преписката доказателства не се установява по безспорен начин извършването на агитация, било то и в изборния ден.

От гореизложеното не се установява нарушение на изборния процес, изразяващ се в провеждане от член на СИК 2 в гр.Сливен на явна агитация в полза на Коалиция „БСП за България“, поради което и на основание чл. 72, ал.1, т.20, предл. второ във вр.чл.186 ал.1 изр.първо от ИК, РИК – Сливен

Председателят попита за становища, след което подложи на гласуване и комисията прие следното **решение**:

**ОСТАВЯ** без уважение жалба с вх.№ 335/ 26.03.2017 г. от Здравко Кирилов Костадинов – Общински председател на ПП ГЕРБ-Сливен.

Решението подлежи на обжалване в тридневен срок от обявяването му пред ЦИК чрез Районна избирателна комисия в Двадесет и първи изборен район - Сливен.

ГЛАСУВАЛИ: 13 - Мария Асенова Чомпова, Росица Колева Колева, Фатме Фикретова Мустафова, Румен Димитров Кърпачев, Севда Хюсеинова Османова, Нели Тодорова Драгнева, Димитър Любозаров Въндев, Стела Стоянова Данчева, Станимир Василев Влахов 9 „За“ и 4 „Против“ – Росица Василева Тодорова, Валентина Спирова Георгиева, Любомир Асенов Захариев и Николай Господинов Сандев.

Предложението бе прието.

Други мнения и въпроси нямаше и поради изчерпване на дневния ред заседанието бе закрито в 17:15 ч.

ПРЕДСЕДАТЕЛ: СЕКРЕТАР:

 /Росица Тодорова/ /Фатме Мустафова/